
Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim 
të bashkisë Bulqizë TË qarkut TË Dibrës

Në mbështetje të nenit 100 të Kushtetutës dhe të neneve 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ, të bashkisë Bulqizë, të qarkut të Dibrës, që transferohen në pronësi ose në përdorim të kësaj bashkie, sipas lidhjes nr.1 që i bashkëlidhet këtij vendimi dhe është pjesë përbërëse e tij.
Lista me 64 (gjashtëdhjetë e katër) fletë, që i bashkëlidhet këtij vendimi, përfundon me numrin rendor 377 (treqind e shtatëdhjetë e shtatë).
2. Ngarkohen Ministri i Brendshëm, Kryeregjistruesi i Pasurive të Paluajtshme të Republikës së Shqipërisë dhe bashkia Bulqizë për zbatimin e këtij vendimi.
Ky vendim hyn në fuqi pas botimit në Fletoren  Zyrtare.

Kryeministri
Sali Berisha

Bashkia Bulqizë									Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-7
	Prona që përdoren për realizimin e funksioneve në fushën e arsimit
	Në pronësi

	18-22
	Prona që përdoren për realizimin e veprimtarive social-kulturore e sportive
	Në pronësi

	48
	Prona që përdoren në fushën e zhvillimit ekonomik
	Në pronësi

	49,50
	Prona që përdoren në fushën e shërbimit social
	Në pronësi

	51
	Shërbim funeral
	Në pronësi

	52,61-65
	Troje të lira dhe hapësira publike
	Në përdorim

	53-60
	Prona që përdoren në fushën e mbrojtjes civile
	Në pronësi

	322,323
	Prona që përdoren në fushën e bujqësisë dhe të ushqimit (toka produktive)
	Në përdorim

	324,325
	Prona që përdoren në fushën e bujqësisë dhe të ushqimit (toka joproduktive)
	Në pronësi

	66-73
	Prona që përdoren në fushën e bujqësisë dhe të ushqimit (truall dhe ndërtesë)
	Në përdorim

	356
	Sistemi i kanalizimeve të ujërave të bardha e të zeza
	Në pronësi

	328-354 
	Infrastrukturë vendore (rrugë vendore, lulishte, trotuar, sheshe)
	Në pronësi



